राष्ट्र विखण्डनको लागि चौतर्फी रूपमा यसरी देशलाई घेराबन्दी गरिँदै छ। त्यसैले घोषित निर्वाचन स्थगित गरेर एकीकृत अखण्ड नेपाललाई स्थयित्व दिलाउने बाटोमा हामी सबै जुट्न सक्नुपर्छ। हामी नेपाली भारत विरोधी होइनौं। तर भारतीय हस्तक्षेपलाई सार्वभौम नेपाली जनता सहन सक्दैनन्। भारतको नेपालमाथि हेर्ने गलत नीतिको भारतीयहरू पनि विरोधमा छन्। हिजो भारतले नेपालका माओवादीलाई प्रयोग गरी नेपाललाई तर्साएर केही फाइदा लिन सकिन्छ भन्ने विश्वासले माओवादीलाई पालनपोषण गरेर नेपालको विरुद्ध लड्न पठाएको कुरा भारतीय सञ्चारमाध्यम लगायत भारतीय गुप्तचर संस्थाका पूर्वप्रमुखहरू बोल्न लागेका छन्।
